laion/Wikipedia-Exotic huggingface dataset:
מריה אנה, נסיכת סקסוניה-אלטנבורג

מריה אנה, נסיכת סקסוניה-אלטנבורג (בגרמנית: Marie Anna von Sachsen-Altenburg; 11 במרץ 1864 – 3 במאי 1918), הייתה אשתו של גאורג, נסיך שאומבורג-ליפה. מריה אנה נולדה ב-11 במרץ 1864 באלטנבורג שהשתייכה לדוכסות סקסוניה-אלטנבורג, למוריץ, נסיך סקסוניה-אלטנבורג, ולאוגוסטה, נסיכת סקסוניה-מיינינגן, בתם של ברנהרד השני, דוכס סקסוניה-מיינינגן ומריה פרדריקה, נסיכת הסן-קאסל. ב-16 באפריל 1882 התחתנה מריה אנה עם גאורג, נסיך שאומבורג-ליפה, ממנו היו לה 9 ילדים. בשנת 1907 חגגו גאורג ומריה אנה את חתונת הכסף, ולרגל המאורע העניק להם וילהלם השני, קיסר גרמניה את טירת שאומבורג, שהועברה לשליטת בית הוהנצולרן לאחר מלחמת אוסטריה–פרוסיה שבה תמכה שאומבורג-ליפה באוסטריה. כמו כן נועדה המתנה להוות הוקרה לגאורג על תמיכתו בקיסר במאבק הירושה בנסיכות ליפה. בשנת 1911 מת בעלה גאורג, נסיך שאומבורג-ליפה, וב-3 במאי 1918 מתה מריה אנה בביתה בביקבורג. ב-16 באפריל 1882 התחתנה מריה אנה עם גאורג, נסיך שאומבורג-ליפה. לבני הזוג היו 9 ילדים: אדולף השני, נסיך שאומבורג-ליפה (1883–1936) מוריץ גאורג, נסיך שאומבורג-ליפה (1884–1920) פטר, נסיך שאומבורג-ליפה (1886) וולארד, נסיך שאומבורג-ליפה (1887–1962) שטפן, נסיך שאומבורג-ליפה (1891–1965) היינריך, נסיך שאומבורג-ליפה (1894–1952) מרגרטה, נסיכת שאומבורג-ליפה (1896–1897) פרידריך כריסטיאן, נסיך שאומבורג-ליפה (1906–1983) אליזבת, נסיכת שאומבורג-ליפה (1908–1933) מדיה וקבצים בנושא מריה אנה, נסיכת סקסוניה-אלטנבורג בוויקישיתוף מריה אנה, נסיכת סקסוניה-אלטנבורג מריה אנה, נסיכת סקסוניה-אלטנבורג, באתר "Find a Grave" (באנגלית)
פקארד 180

פקארד 180 (180 Packard) היא מכונית סלון יוקרתית אמריקאית (גרסת סלון וקופה) מתוצרת יצרנית רכבי היוקרה פקארד (Packard) אשר יוצרה בין השנים 1940–1942. יצרנית הרכב "Packard", שמקום מושבה היה בדטרויט, מישיגן, ארצות הברית התחילה לייצר מכוניות בשנת 1899–1958. מאוחר יותר נקנתה על ידי תאגיד סטודבייקר-Packard. חברת Packard נוסדה על ידי האחים ג'יימס וורד וויליאם פקארד, עם שותפם ג'ורג' וייס. עד לשנת 1903 יוצרו כ-400 מכוניות. פקארד ייצרה מכוניות עלית. 4 דלתות, סדאן 2 דלתות, קופה 4 דלתות (LeBaron Sport) 2 דלתות (Victoria Darrin convertible) (גג-נפתח) בשנת 1940 השיקו את ה"פקארד 180", שהיה הרכב בעל המנוע החזק ביותר בארצות הברית לתקופה. מנועו היה חזק יותר ממנוע הקאדילק, סדרה 63, 346 אינץ' שפיתח 150 כ"ס. גוף הפקארד 180 היה מורכב על מנוע 8 צילינדרים, 5,830 סמ"ק, 356 אינץ' שהפיק 160 כ"ס. לראשונה בארצות הברית הורכבו ל"פקארד 180" חלונות חשמליים. משנת 1940 מיזוג האוויר היה כאופציה. דגמיה של חברת פקארד יובאו לישראל עד לפרוץ מלחמת העולם השנייה. היבואן היה מוריס בנין מרחוב נחלת בנימין 52, בתל אביב. פקארד צילינדר יחיד פקארד לייט 8 פקארד 110 פקארד 200 פקארד 300 פקארד פסיפיק פקארד סטיישן סדאן פקארד קוואליר פקארד סופר 8 פקארד 180, שנת 1940 (3:02 דקות), יו-טיוב פקארד 180, שנת 1941 (0:54), יו-טיוב פקארד 180, לה-ברון, 1941 (3:35 דקות), יו-טיוב פקארד 180, לה ברון, 1941 (6:27 דקות), יו-טיוב פקארד 180 (4:08 דקות), יו-טיוב מדיה וקבצים בנושא פקארד 180 בוויקישיתוף סדרה 63 של קאדילק מכרה 5,030 יחידות, בשנת 1941 פקארד בישראל תמונות ישראליות - The Israel Motor Industry
הורסט וסל

הוֹרְסְט לודוויג וֶסֶל (בגרמנית: Horst Ludwig Wessel;‏ 9 בספטמבר 1907, בילפלד – 23 בפברואר 1930, ברלין) היה חבר המפלגה הנאצית בגרמניה, מפקד בדרגת שטורמפיהרר (סגן) באס אה, אשר חיבר את השיר "Die Fahne hoch" (הדגל מונף אל על) הידוע כ"שיר הורסט וסל", ששימש כהמנון המפלגה הנאצית. וסל נרצח בקטטה בשנת 1930, ובמשך שנות קיום המשטר הנאצי הונצח כמרטיר של המפלגה. וסל היה בנו של כומר. הוא עזב את לימודי המשפטים בשנת 1926 על מנת להצטרף אל ארגון האס אה, הזרוע הצבאית של המפלגה הנאצית בימיה האחרונים של רפובליקת ויימאר. וסל משך את תשומת לבו של יוזף גבלס, והלה שלח אותו לווינה בשנת 1928 על מנת לארגן את תנועת הנוער הנאצית שם. וסל היה אדם אינטליגנטי וחריף, אך בעל נטייה לאלימות. עם שובו לגרמניה הוא ארגן התקפה על הסניף המקומי של המפלגה הקומוניסטית בשכונת פרידריכסהיין בברלין, שבמהלכה נפצעו ארבעה עובדים פצעים קשים. ב-14 בפברואר 1930 היה וסל מעורב בוויכוח שהתלהט עם בעלת הבית שלו, שהייתה אלמנתו של חבר המפלגה הקומוניסטית. פרטי האירוע לאשורו אינם ידועים, אך נראה כי האלמנה דרשה העלאה בשכר הדירה, וסל סירב, וכן סירב לשלם עבור ידידה שגרה עמו ועסקה בזנות. האלמנה פנתה אל ידידים קומוניסטים בבית מרזח סמוך כדי שיסייעו לה. הקומוניסטים ראו בכך הזדמנות לנקום בווסל. שני אנשים – אלי הוהלר, בריון יהודי קומוניסטי בעל קשרים בעולם התחתון, וארווין רוקרט, חבר המפלגה הקומוניסטית, ניגשו לדירתו של וסל, ומשפתח להם את הדלת, ירה בו הוהלר בראשו. וסל גסס מספר ימים בטרם מת מפצעיו. הנאצים והקומוניסטים ניצלו את התקרית לצורכי תעמולה. הקומוניסטים תיארו את וסל כסרסור, בעוד הנאצים טענו כי הציל את הנערה שגרה עמו מחיי זנות, והציג בפניה את ערכיה הטהורים של המפלגה הנאצית. גבלס ארגן הלוויה פומבית גדולה, ושלושים אלף איש הלכו אחר ארונו של וסל ברחובות ברלין. בנוכחות הרמן גרינג ואוגוסט וילהלם, נסיך פרוסיה (בנו של הקייזר וילהלם השני אשר היה חבר האס אה) נשא גבלס הספד נלהב. במהלך שנות קיומו של הרייך השלישי היה וסל מושא להערצה, וזכרו צוין בספרי זיכרון, עצרות עם וסרטי תעמולה. שכונת פרידריכסהיין בברלין נקראה בימי התקופה הנאצית "הורסט וסל", אך לאחר תום מלחמת העולם השנייה בוטל שם זה. בשנת 1936 נקראה ספינת אימונים של הצי הגרמני בשם "הורסט וסל". מאז שנת 1945 משרתת ספינה זו את משמר החופים של ארצות הברית תחת השם "איגל" (USCGC Eagle). מספר חודשים לפני מותו כתב וסל שיר בשם "הדגל מונף אל על", ופרסם אותו בעיתון הנאצי "דר אנגריף" (Der Angriff, "ההתקפה"). השיר נשא לאחר מכן את שמו וכונה "שיר הורסט וסל". לשיר הותאמה מנגינת שיר לכת ידוע (אם כי יש הסבורים כי מקור המנגינה שונה). ב-1931 היה השיר להמנונה הרשמי של המפלגה הנאצית, והושר לצד ההמנון הלאומי "גרמניה מעל לכל" באירועים רשמיים. כיום אסורה שירתו של השיר על פי סעיפים 86 ו- 86A לקוד הפלילי הגרמני. אורי אבנרי, צלב הקרס, הוצאת דע, 1961. ביוגרפיה קצרה, באתר "יד ושם" תמונות קברו של הורסט וסל הורסט וסל, באתר "Find a Grave" (באנגלית) הורסט וסל, באתר אנציקלופדיה בריטניקה (באנגלית) הורסט וסל, במסד הנתונים הקולנועיים IMDb (באנגלית) הורסט וסל, באתר MusicBrainz (באנגלית) הורסט וסל, באתר Discogs (באנגלית)
עונת 1969/1970 בבונדסליגה

עונת 1969/1970 הייתה העונה השביעית של הבונדסליגה, שהיא הליגה הגרמנית הבכירה בכדורגל. העונה החלה ב-16 באוגוסט 1969 והסתיימה ב-7 ביוני 1970. רוט-וייס אסן ורוט-וייס אוברהאוזן עלו מהליגות האזוריות. בורוסיה מנשנגלדבך זכתה בתואר האליפות. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, קבוצה עם הפרש שערים הייתה מקבלת יתרון. הליגה כללה 18 קבוצות. קבוצות שסיימו במקומות ה-17 וה-18 ירדו בסוף העונה לליגות אזוריות, ושתי קבוצות מליגות אזוריות עלו במקומן. למטרת קביעת העולות היה נערך טורניר בו השתתפו שתי קבוצות מחמש ליגות אזוריות, סך הכל 10 קבוצות. מינכן 1860 ואלמניה אאכן ירדו לליגות אזוריות. גרד מילר באיירן מינכן כבש 38 שערים, והיה מלך השערים של הליגה העונה השנייה ברציפות ובפעם השלישית בקריירה. קיקרז אופנבך שלא שיחקה בבונדסליגה זכתה בגביע הגרמני ועלתה לגביע מחזיקות הגביע נתונים מפורטים מאתר rsssf נתונים מפורטים מאתר bdfutbol
כרטיס לנסיעה

כרטיס לנסיעה (באנגלית: Ticket to Ride) הוא משחק לוח המשלב בין אסטרטגיה ובניית סדרות מקלפים, לשניים עד חמישה שחקנים. המשחק נוצר באנגלית בשנת 2004, על ידי מעצב המשחקים אלן ר. מון (אנ'). המשחק זכה בשנת 2004 בפרס משחק השנה הגרמני (Spiel des Jahres). מטרת המשחק היא ליצור מסלולי רכבות על מפת ארצות הברית על ידי איסוף קלפים בעלי צבע זהה ויצירת "סדרות" קלפים על מנת להשלים מסלולים שונים. בסוף המשחק מנצח השחקן שהשיג את כמות נקודות הגבוהה ביותר בכך שהשלים את כמות המשימות והמסלולים הגבוהה ביותר. למשחק יצאו מספר הרחבות וכן גרסאות נוספות, כגון "כרטיס לנסיעה: אירופה" ו"כרטיס לנסיעה: ארצות הצפון". כמו כן יצאו הרחבות הכוללות מפת משחק בלבד, כגון אסיה, שווייץ, הודו אפריקה וכו'. בישראל תורגם המשחק לעברית על ידי חברת "הקוביה" ומשווק בחנויות החל משנת 2016. מדיה וקבצים בנושא כרטיס לנסיעה בוויקישיתוף סקירה עם הסבר למשחק "כרטיס לנסיעה: אירופה" באתר הפונדק ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
רמון (כדורגלן)

רמון מנזס רומא (בפורטוגזית: Ramon Menezes Roma; נולד ב-3 במאי 1995) הוא כדורגלן ברזילאי המשחק בעמדת המגן באתלטיקו גויאניינסה הברזילאית. רמון מנזס רומא גדל במועדון הקטן באהיה דה פיירו, שם שיחק כקשר, לפני שהצטרף לוויטוריה בגיל 19. הקבוצה ירדה לליגה השנייה לקראת עונת 2015, ולכן עברה מהפכה גדולה בסגל. רמון הוסט לעמדת הבלם, ותפס מקום בהרכב. הוא הצטיין בזכייתה של ויטוריה באליפות האזורית של באהיה בתחילת 2016, ונכלל בנבחרת המצטיינים של הטורניר. ב-29 בינואר 2017 חתם רמון במכבי תל אביב יחד עם חברו לקבוצה, מרסלו. בתום העונה חזר לוויטוריה. ב-6 במרץ 2020 חתם רמון בקרוזיירו. ב-22 בינואר 2022 חתם באתלטיקו גויאניינסה. רמון, באתר Transfermarkt רמון, באתר Soccerway רמון, באתר WorldFootball.net רמון, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
שינה בחלל

שינה בחלל היא פעולה הכרחית לתפקוד התקין של האסטרונאוטים. בחלל כתוצאה מתנאי חוסר כבידה מרבית הפעולות והתפקודים האלמנטריים היום יומים מתנהלים באופן שונה מאשר על פני כדור בארץ, כך גם השינה בחלל מתנהלת באופן שונה. לאסטרונאוטים מוקצים כ-8 שעות שינה בכל יום. אך, רבים מהם דיווחו כי מספיקות להם כ-6 שעות שינה בשביל הרגשה טובה וערנית. כמה מומחים מאמינים, כי הסיבה לכך היא תנאי חוסר הכבידה, היות שהשרירים לא נמצאים תחת עומס במהלך שעות העירות. בשנת 1963 האסטרונאוט גורדון קופר (Gordon Cooper) טס את הטיסה האחרונה והארוכה ביותר בחללית Mercury-Atlas 9. בזמן שקופר שהה בחלל במשימה בת 34 שעות הוא הפך לאמריקאי הראשון אשר בילה יום שלם בחלל והראשון לישון בחלל. בשינה בחלל עקב תנאי חוסר כבידה קימות מספר סכנות: כאשר האסטרונאוט ישן ללא תנועה רבה יכולה להיווצר סביב ראשו "בועה" של פחמן דו-חמצני וכתוצאה מכך למחסור בחמצן, לכן האסטרונאוט חייב לישון ליד פתח אוורור. בשל חוסר כוח הכבידה בחלל האסטרונאוטים עלולים לרחף בשנתם וכתוצאה מכך להתקל בחפצים שונים ולהיפצע, לכן ישנים האסטונאוטים בתוך שק שינה אשר קשור לקיר או דרגש שינה. נוחות השינה עלולה להפגע עקב העדר הלחץ מהמזרן אליו רגילים האסטרונאוטים בשנתם על פני כדור הארץ. אדם צריך שינה רציפה בעלת דפוס שינה קבוע כדי להיות ערני (להיות בתפקוד מלא). בחלל יש פגיעה במערכת השינה מכיוון שבעת הקפת כדור הארץ האסטרונאוטים עדים ל-16 זריחות ושקיעות כל 24 שעות, דבר זה מקשה על אסטרונאוטים לשמור על דפוס שינה. הגוף והמוח של האדם זקוקים למקצבי יממה מסוימים - מחזור 24 שעות ביממה של ערות ושינה - וכשמפרים מקצבים אלה יכולים להיגרם קשיי שינה. נדודי שינה ומניעת שינה הן בעיות חמורות ונפוצות לבני אדם בחלל. כתוצאה מהעדר כבידה בחלל, נעלמת תחושת האוריינטציה (התמצאות במרחב בזמן תנועה). כתוצאה מכך, אסטרונאוטים חשים חסרי משקל וביכולתם לישון בכל כיוון. לדוגמה: האסטרונאוטים יכולים לישון הפוך (בכדור הארץ הדם מצטבר בראש לכן בן אדם לא יכול לישון כך). לכל אסטרונאוט יש מעין "תחנת שינה", זהו חדר קטן אשר כולל ציוד שינה. חדר השינה מכיל ציוד מתאים כגון: שק שינה, כרית, מנורה, פתח אוורור, מחשב נייד אישי, מקום לחפצים אישיים. האסטרונאוטים לרוב משתמשים במסכה ואטמי אוזניים כדי להימנע מהאור והרעש השורר בחלל. מפני שהאסטרונאוטים רגילים לישון בכדור הארץ על מזרן שמפעיל לחץ על הגב שלהם, בשק השינה שלהם ישנה כרית קשה שמפעילה לחץ על הגב שלהם. לרב בעלי-החיים ולבני האדם, יש שעון ביולוגי האחראי לתזמון כל התהליכים בגוף לאורך היממה. שעון זה מתאים את עצמו לשינויי האור והחושך בסביבה, אך התאמה זו אורכת זמן, ולכן שינויים מהירים וניכרים של המקצב הסביבתי גורמים לחוסר תיאום בין השעון הביולוגי לסביבה, והתוצאה - חוסר התאמה של התהליכים שקורים בגוף בזמן השינה בהתאם לזמן השינה, והעייפות. בחלל יש זריחה כל 90 דקות, זמן זה תלוי במרחק הלווין מכדור הארץ לכן האסטרונאוטים רואים כ-16 זריחות ביממה, הזריחות והשקיעות הרבות מבלבלות את השעון הביולוגי וגורמות לבלבול הגוף מבחינת מתי צריך ללכת לישון ומתי צריך הגוף לעבור את התהליכים שהוא עובר בזמן השינה. Fred Sayers, Sleeping in Space, NASA, ‏8.6.2015 Jonathan Shipley, How do astronauts sleep in space?, Astronomy, ‏16.6.2022
ארץ לובה

ארץ לובה או חוף לובה (באנגלית: Loubet Coast) הוא קטע החוף המערבי של ארץ גרהאם בחצי האי האנטארקטי, המשתרע לאורך 168 ק"מ בין כף בלו לכיוון צפון-מזרח ובורז'ואה פיורד לכיוון דרום-מערב. דרומית לחוף לובה נמצא חוף פאלייר, צפונית לו חוף גרהאם. החוף התגלה על ידי המשלחת הצרפתית השלישית לאנטארקטיקה אשר חקרה את האזור בינואר 1905 בפיקודו של ז'אן-באטיסט שארקו. החוף מופה על ידי סוקרים בריטיים בין השנים 1976–1978. שארקו נתן לחוף את שמו. החוף נקרא על שם אמיל לובה (Émile Loubet), נשיא צרפת בעת גילויו.
חוף פאלייר

חוף פאלייר (Fallières Coast) הוא קטע החוף המערבי של חצי האי האנטארקטי שבין כף פיורד בורז'ואה וכף ג'רמי, על מפרץ מרגריט ומדף הקרח וורדי. מדרום משיק לו חוף ריימיל ומצפון חוף לובה. חוף פאלייר נחקר לראשונה בינואר 1909 על ידי המשלחת הצרפתית לאנטארקטיקה (1910–1908) בראשות ז'אן-באטיסט שארקו. שארקו קרא לחוף שם ארמאן פאלייר, אז נשיא צרפת. חוף פאלייר באתר הסקר הגאולוגי של ארצות הברית חוף פאלייר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
דפורטיבו לוגו

קלוב דפורטיבו לוגו (בספרדית: Club Deportivo Lugo S.A.D), הידועה גם בשם קיצור לוגו, היא קבוצת כדורגל ספרדית מהעיר לוגו שבגליסיה. הקבוצה משחקת באצטדיון אנסו קארו המכיל 7,114 מקומות ישיבה. מאז הקמתה בשנת 1953 בילתה לוגו את רוב זמנה בליגות הנמוכות בספרד, ואת מרבית שנותיה בילתה בליגה הרביעית. בסוף עונת 1972/1973 ירדה הקבוצה לראשונה בתולדותיה ובפעם היחידה עד היום, לליגות האזוריות, אך כבר לאחר עונה בודדת שבה סיימה במקום הראשון עלתה בחזרה לליגה הרביעית. בסוף עונת 1978/1979 עלתה הקבוצה לראשונה בתולדותיה לליגה השלישית, אך כבר לאחר עונה בודדת שבה סיימה במקום 18 ירדה בחזרה לליגה הרביעית. בתום עונת 1991/1992 העפילה הקבוצה לראשונה בתולדותיה לליגה הספרדית השנייה, אך שוב פעם כבר לאחר עונה בודדת ירדה בחזרה לליגה השלישית. בתום עונת 2011/2012 חזרה הקבוצה לליגה השנייה לאחר 20 שנה, תחת המאמן קיקה סטיין. בסיום עונת 2022/2023 ירדה הקבוצה לליגה השלישית. לה ליגה: 0 עונות. הליגה הספרדית השנייה: 9 עונות. (כולל עונת 2019/20) הליגה הספרדית השלישית: 23 עונות. הליגה הספרדית הרביעית: 34 עונות. ליגות אזוריות: עונה 1. מדיה וקבצים בנושא דפורטיבו לוגו בוויקישיתוף אתר האינטרנט הרשמי של דפורטיבו לוגו (בספרדית) דפורטיבו לוגו, ברשת החברתית פייסבוק דפורטיבו לוגו, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר WorldFootball.net "DATOS" (בספרדית). דפורטיבו לוגו. נבדק ב-26 בספטמבר 2020. {{cite web}}: (עזרה)
מיריאנה לוצ'יץ'-ברוני

מיריאנה לוצ'יץ'-ברוני (בקרואטית: Mirjana Lučić-Baroni; נולדה ב-9 במרץ 1982 בדורטמונד שבמערב גרמניה) היא שחקנית טניס מקצוענית קרואטית. בשיאה דורגה במקום 32 בעולם (11 במאי 1998) ונכון לינואר 2017 מדורגת במקום 79 בדירוג ה-WTA. הישג השיא שלה הוא זכייה בטורניר גראנד סלאם, באליפות אוסטרליה הפתוחה בטורניר לזוגות נשים בשנת (1998) ביחד עם מרטינה הינגיס משווייץ, הגעה לשלב חצי גמר בטורניר לנשים באליפות וימבלדון (1999) והגעה לשלב חצי הגמר באליפות אוסטרליה הפתוחה בטורניר לנשים (2017), 19 שנים אחרי הזכייה בזוגות נשים. לוצ'יץ' נולדה בדורטמונד. היא החלה לשחק טניס בגיל 4. בטורניר הנוער של אליפות ארצות הברית הפתוחה שנערכה בשנת 1996 זכתה לוצ'יץ' בתואר בטורניר לנערות. בטורניר הנוער של אליפות אוסטרליה הפתוחה שנערכה בשנת 1997 זכתה לוצ'יץ' בשני תארים, בטורניר לנערות ובטורניר לזוגות נערות ובכך הייתה לטניסאית השלישית בהיסטוריה אחרי מרטינה הינגיס וג'ניפר קפריאטי שזכתה ב-2 טורנירי נוער של הגראנד סלאם בהיותה בת 14. באליפות אוסטרליה הפתוחה זכתה לוצ'יץ' בתואר הגראנד סלאם הראשון שלה בטורניר לזוגות נשים ביחד עם מרטינה הינגיס משווייץ (1 בעולם) ב-3 מערכות (4-6, 6-2, 3-6). באליפות וימבלדון הגיעה לוצ'יץ' לשלב חצי הגמר שבו הפסידה לשטפי גראף ב-3 מערכות (6-7, 6-4, 6-3). בסיבוב השלישי היא ניצחה את מוניקה סלש מארצות הברית (4 בעולם) בשתי מערכות (6-7, 6-7). לאחר שנת 1999 סבלה לוצ'יץ' מבעיות אישיות וכלכליות ולא הצליחה להתקדם בסבב. היא אמרה כי הייתה נתונה בילדותה להתעללות על ידי אביה, מרינקו. היא המשיכה להתחרות עד לאליפות ארצות הברית הפתוחה 2003, ולאחר מכן לקחה הפסקה גדולה מתחרויות. בשנים 2004, 2005, ו-2006, היא שיחקה רק בשני טורנירים בכל עונה. לאחר שעלתה משלב המוקדמות באליפות וימבלדון ניצחה בסיבוב השני את מריון ברטולי מצרפת (9 בעולם) בשתי מערכות (4-6, 3-6). בסיבוב השלישי היא הפסידה לרוברטה וינצ'י מאיטליה (21 בעולם) בשתי מערכות (7-6, 7-6). באליפות ארצות הברית הפתוחה שנערכה בספטמבר היא עלתה מטורניר המוקדמות. ניצחה בסיבוב הראשון את גרביניה מוגורוסה (25 בעולם) בשתי מערכות (3-6, 6-7), בסיבוב השני היא ניצחה את שחר פאר מישראל ב-3 מערכות (7-6, 3-6, 2-6), בסיבוב השלישי היא ניצחה את סימונה האלפ מרומניה (2 בעולם) בשתי מערכות (6-7, 2-6) אך בסיבוב הרביעי היא הפסידה לשרה אראני מאיטליה (13 בעולם) ב-3 מערכות (3-6, 2-6, 6-0). שבוע לאחר מכן, היא זכתה בטורניר בל צ'אלנג' שנערך בקוויבק סיטי שבקנדה לאחר שניצחה בשלב חצי הגמר את יוליה גורגס מגרמניה ב-3 מערכות (4-6, 7-5, 2-6) ובגמר את ונוס ויליאמס מארצות הברית שדורגה ראשונה בטורניר ב-2 מערכות (4-6, 3-6). באליפות צרפת הפתוחה ניצחה בסיבוב השני את סימונה האלפ (3 בעולם) בשתי מערכות (5-7, 1-6) אך בסיבוב השלישי היא הפסידה לאליזה קורנה מצרפת (29 בעולם) ב-3 מערכות (4-6, 3-6, 5-7). באליפות אוסטרליה הפתוחה הגיעה לוצ'יץ' לשלב חצי הגמר. בסיבוב השני היא ניצחה את אגניישקה רדוונסקה מפולין (3 בעולם) בשתי מערכות (3-6, 2-6) בשלב רבע הגמר היא ניצחה את קרולינה פלישקובה (5 בעולם) ב-3 מערכות (4-6, 6-3, 4-6). בשלב חצי הגמר היא הפסידה לסרינה ויליאמס מארצות הברית (2 בעולם) בשתי מערכות (6-2, 6-1). ב-15 בנובמבר 2011 נישאה לוצ'יץ' לדניאלה ברוני. מדיה וקבצים בנושא מיריאנה לוצ'יץ'-ברוני בוויקישיתוף מיריאנה לוצ'יץ'-ברוני, באתר ה-WTA מיריאנה לוצ'יץ'-ברוני, באתר ה-ITF מיריאנה לוצ'יץ'-ברוני, באתר גביע הפדרציה
התניה סמויה

התניה סמויה היא מושג המבוסס על מונחים מתחום הפסיכולוגיה הביהביוריסטית ומעיצוב התנהגות, לפיו ניתן ליצור שינוי בהתנהגותו של אדם או בחוויה הפנימית שלו, באמצעות יצירת התניות בתהליכים קוגניטיביים כגון חשיבה וזיכרון. לפי גישה זו, ניתן ליצור למידה ושינוי בחשיבה של האדם באותה דרך בה משתנות התנהגויות באמצעות התניה קלאסית ואופרנטית; ניתן ללמוד, לחשוב ולהבין מידע, ולשנות חוויות פנימיות, לפי התגובות שהתעוררו אצל האדם בעקבות חשיפה חוזרת לגירויים מסוימים או לחיזוקים חיובים ושלילים שהתקבלו מהסביבה. יש הטוענים כי ניתן להשתמש בתהליכים של התניות סמויות, כסוג של מניפולציה על ההתנהגות; כלומר אדם יכול להשפיע על עצמו או על האחרים לחשוב בצורה מסוימת או לבצע התנהגות מסוימת, באמצעות "שתילת" מחשבות והתניות סמויות אצלו. ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
המכון ההולנדי להיסטוריה של האמנות

המכון ההולנדי להיסטוריה של האמנות או ה-RKD (בהולנדית: RKD-Nederlands Instituut voor Kunstgeschiedenis) ממוקם בהאג והוא המרכז הגדול ביותר בעולם להיסטוריה של האמנות. המרכז מתמחה בתיעוד, ארכיונים, וספרים העוסקים באמנות מערבית מימי הביניים המאוחרים ועד לזמנים מודרניים. כל אלו פתוחים לציבור, ולחלק נרחב מן האוסף בוצעה דיגיטציה והם מצויים באתר האינטרנט של המכון. המטרה העיקרית של המכון הוא לאסוף, לקטלג, ולהפוך את מחקר האמנות לזמין, בעיקר בתחום תור הזהב של הציירים ההולנדים. בבעלות הספרייה בערך 450,000 כותרים, מתוכם בקירוב 150,000 הם קטלוגים שנקנו במכירה פומבית. בספרייה יש כ-3,000 כתבי עת, מתוכם 600 הם מנויים פעילים. אף על פי שרוב הטקסט הוא בהולנדית, רשומה סטנדרטית מכילה קישור למאגרי הספרייה ולתמונות של עבודות ידועות, הכוללים שמות באנגלית וגם בהולנדית. המכון גם מנהל את הגרסה ההולנדית לאגרון האמנות והארכיטקטורה, אגרון עם מידע על אמנות וארכיטקטורה. הגרסה המקורית היא יוזמה של מכון המחקר גטי שבלוס אנג'לס, קליפורניה. האוסף החל דרך ירושות פריץ לוחט, היסטוריון אמנות והבעלים של אוסף גדול של ציורים והדפסים ושל קורנליס הופסטדה דה גרוט (1863–1930), אספן, היסטוריון אמנות ואוצר. ירושתם היוותה את הבסיס לאוסף האמנות ולספרייה, שכיום מאוחסנים ברובם בספרייה הלאומית של הולנד שבהאג. מדיה וקבצים בנושא המכון ההולנדי להיסטוריה של האמנות בוויקישיתוף אתר האינטרנט הרשמי של המכון ההולנדי להיסטוריה של האמנות המכון ההולנדי להיסטוריה של האמנות, ברשת החברתית פייסבוק המכון ההולנדי להיסטוריה של האמנות, ברשת החברתית אקס (טוויטר) המכון ההולנדי להיסטוריה של האמנות, ברשת החברתית אינסטגרם המכון ההולנדי להיסטוריה של האמנות, ברשת החברתית LinkedIn המכון ההולנדי להיסטוריה של האמנות, סרטונים בערוץ היוטיוב
פונץ' (משקה)

פונץ' (באנגלית: Punch) הוא משקה אלכוהולי על בסיס רום. מקור השם במילה ההינדית פאנץ', שפירושה "חמש", על שם חמשת המרכיבים מהם עשוי פונץ' באופן מסורתי: אלכוהול, סוכר, מים, לימון ותה או תבלינים. את הפונץ' מכינים מערבוב רום, מים וסוכר עם מיץ סחוט מפרי הדר או מאננס. אפשר להוסיף גם תמצית תה, שמשנה את צבעו. ניתן גם להכין פונץ' ללא אלכוהול על ידי עירוב יתר המרכיבים. את הפונץ' אפשר להגיש קר או חם, לפי הטעם. מדיה וקבצים בנושא פונץ' בוויקישיתוף
משרד הפנים (צרפת)

משרד הפנים של צרפת (בצרפתית: Ministère de l'Intérieur) הוא המשרד הממשלתי המופקד על ביטחון הפנים, אזרחות, הגירה והפיקוח על השלטון המקומי במדינה. ככזה הוא אחד מהמשרדים החשובים ביותר בממשלת צרפת. ממאי 2022 מכהן ז'ראלד דרמנן (Gérald Darmanin) כשר הפנים של צרפת. המשרד נוסד ב-7 באוגוסט 1790. במהלך השנים חלו שינויים רבים בתחומי אחריותו, שחלקם הועברו למשרדי ממשלה אחרים. כיום הם כוללים את הנושאים הבאים: ביטחון הפנים של המדינה, לרבות התמודדות עם פשיעה ואסונות טבע. במסגרת זאת כפופים למשרד משטרת צרפת, הז'נדרמריה הצרפתית, שירות ההגנה האזרחית (Sécurité Civile) ושירות הכבאות. גם שירות ביטחון הפנים של צרפת, DGSI, כפוף למשרד. המשרד איננו מוסמך לפקח על החקירות הפליליות. הנפקת מסמכים מזהים (תעודות זהות ודרכונים) ורישיונות נהיגה טיפול במהגרים חוקיים ומניעת הגירה בלתי-חוקית ניהול היחסים שבין הממשלה המרכזית לגופי השלטון המקומי. במסגרת זאת כפופים למשרד הממונים על מחוזות צרפת (Prefect) ארגון וניהול לוגיסטי של בחירות במדינה (המועצה החוקתית מפקחת על קביעת תוצאות הבחירות). תפקיד נוסף של שר הפנים הוא של שר ליחסים עם הדתות (ministre des Cultes), משרת שר שבוטלה ב-1912. במסגרת זאת מתייעץ עמו הוותיקן לפני מינוי הבישופים הקתוליים במדינה (לפי הסכם בריאן-סרטי (Briand-Ceretti) מ-1926). במטה הראשי של המשרד בפריס מועסקים כ-6,000 עובדים, ו-28 אלף עובדים של המשרד פועלים בשלוחותיו ברחבי צרפת. הבניין הראשי של משרד הפנים שוכן בכיכר בו-וו (Beauvau) ברובע השמיני של פריז. כשרי פנים כיהנו בעבר מספר דמויות בולטות בפוליטיקה הצרפתית, לרבות הנשיאים לשעבר ז'אק שיראק וניקולא סרקוזי, וראשי הממשלה לשעבר מנואל ואלס וברנאר קזנב. המשטרה הלאומית של צרפת מדיה וקבצים בנושא משרד הפנים בוויקישיתוף אתר האינטרנט הרשמי של משרד הפנים (בצרפתית) משרד הפנים, ברשת החברתית אקס (טוויטר) משרד הפנים, סרטונים בערוץ היוטיוב הז'נדרמריה כפופה למשרד ההגנה בנוגע לתפקידיה במסגרת הכוחות המזוינים של צרפת.
שכנאי

האם התכוונתם ל... הדס שכנאי – מדענית מחשב ישראלית ופרופסור בטכניון יעל שכנאי – סופרת ומתרגמת ישראלית רוני שכנאי – קוסם ישראלי; מקים אגודת הקוסמים הישראלית שקנאי
עונת 1970/1971 בבונדסליגה

עונת 1970/1971 הייתה העונה השמינית של הבונדסליגה, שהיא הליגה הגרמנית הבכירה בכדורגל. העונה החלה ב-15 באוגוסט 1970 והסתיימה ב-5 ביוני 1971. ארמיניה בילפלד וקיקרז אופנבך עלו מהליגות האזוריות. בורוסיה מנשנגלדבך זכתה בתואר האליפות העונה השנייה ברציפות. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, קבוצה עם הפרש שערים הייתה מקבלת יתרון. הליגה כללה 18 קבוצות. קבוצות שסיימו במקומות ה-17 וה-18 ירדו בסוף העונה לליגות אזוריות, ושתי קבוצות מליגות אזוריות עלו במקומן. למטרת קביעת העולות היה נערך טורניר בו השתתפו שתי קבוצות מחמש ליגות אזוריות, סך הכל 10 קבוצות. קיקרז אופנבך ורוט-וייס אסן ירדו לליגות אזוריות. במהלך יוני 1971 נתגלה בכדורגל הגרמני סקנדל גדול בבונדסליגה כאשר היה חשד שמנג'ר קבוצת קיקרז אופנבך, הורסט גרגוריו קנלאס מכר משחקים נגד קבוצות אחרות. הפרשייה נקשרה גם לקבוצות פ.צ. קלן, שאלקה 04, ארמיניה בילפלד והרטה ברלין. מספר שחקנים לא הורשו יותר לשחק וקבוצת ארמיניה בילפלד איבדה את כל הנקודות שהרוויחה בעונת 1971/1972 וירדה לליגה האזורית שלה בתום העונה. לותר קובלון מרוט-וייס אוברהאוזן כבש 24 שערים, והיה מלך השערים של הליגה. נתונים מפורטים מאתר rsssf נתונים מפורטים מאתר bdfutbol